
S K R A Ć E N I  Z A P I S N I K
od 20. listopada 2022. godine

sa 11. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/22-01/01, URBROJ: 2137-22-22-5, od 12. listopada 2022. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić – Šabarić, predsjednica Općinskoga vijeća,
2.  Ivan Mesarov, član Općinskog vijeća,
3.  Franjo Marčinko, član Općinskog vijeća,
4.  Dario Ciganović, član Općinskog vijeća,
5.  Darko Bezjak, član Općinskog vijeća,
 6. Ivan Baruškin, član Općinskoga vijeća,
 7. Nenad Lukić, član Općinskoga vijeća.


OSTALI PRISUTNI:

1. Mirko Remetović, općinski načelnik Općine Novo Virje,
2. Andreja Vranić, viši računovodstveni referent i zapisničar
	  
  ODSUTNI:

  1. Marina Bušić, potpredsjednica općinskoga vijeća – opravdano,
  2. Željko Šadek, član Općinskoga vijeća – opravdano.

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 18,30 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 7 glasova ZA usvojilo zapisnik sa prethodne sjednice.









PREDSJEDNICA: Za današnju sjednicu predlažem sljedeći:

DNEVNI RED

1. Donošenje Polugodišnjeg izvještaja o izvršenju proračuna Općine Novo Virje za 2022. godinu,
2. Donošenje Izmjena i dopuna proračuna Općine Novo Virje za 2022. godinu i projekcije za 2023. i 2024. godinu,
3. Donošenje Programa o izmjenama Programa građenja komunalne infrastrukture na području Općine Novo Virje za 2022. godinu,
4. Donošenje Plana o izmjenama Plana javnih potreba u socijalnoj skrbi na području Općine Novo Virje u 2022. godini,
5. Donošenje Programa o izmjeni Programa javnih potreba u protupožarnoj i civilnoj zaštiti na području Općine Novo Virje u 2022. godini,
6. Donošenje Programa o izmjeni Programa javnih potreba u osnovnom školstvu na području Općine Novo Virje u 2022. godini,
7. Donošenje Programa o izmjeni Programa javnih potreba u predškolskom odgoju na području Općine Novo Virje u 2022. godini,
8. Donošenje Programa o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2022. godini,
9. Donošenje Programa o izmjeni Programa javnih potreba u sportu na području Općine Novo Virje u 2022. godini,
10. Donošenje Programa o izmjeni Programa mjera rješavanja stambenog pitanja mladih obitelji i mladih osoba na području Općine Novo Virje u 2022. godini,
11. Donošenje Odluke o dopunama Odluke o komunalnom redu na području Općine Novo Virje,
12. Donošenje Odluke o usvajanju Izvješća o provedbi Plana upravljanja imovinom u vlasništvu Općine Novo Virje za 2021. godinu,
13. Donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2022. godinu za razdoblje od 1. siječnja 2022. godine do 30. lipnja 2022. godine,
14. Donošenje Odluke o dodjeli božićnice umirovljenicima i osobama u stanju socijalno-materijalne potrebe s prebivalištem na području Općine Novo Virje,
15. Donošenje Odluke o dodjeli kapitalne pomoći Športskom ribolovnom klubu ''Drava'' Novo Virje,
16. Donošenje Odluke o dodjeli kapitalne pomoći DVD – u Medvedička Novo Virje,
17. Donošenje Zaključka o prihvaćanju Izvješća o stanju sigurnosti na području postaje Granične policije Koprivnica za kolovoz i rujan 2022. godine,
18. Razno.

Ima li tko kakve izmjene ili dopune dnevnog reda? 

IVAN MESAROV: Čitao sam rebalans proračuna, postoji stavka od 300.000,00 kuna za poljoprivredu, nigdje ne vidim onih 1.000.00 kuna da bi se sufinanciralo svakom poljoprivredniku.
PREDSJEDNICA: Ali ja sam pitala u vezi dnevnog reda.

IVAN MESAROV: To se automatski može staviti na dnevni red.

PREDSJEDNICA: A kako bi se zvala ta točka dnevnog reda?

IVAN MESAROV: Pomoć poljoprivrednicima koji su upisani u Upisnik poljoprivrednih gospodarstava.

PREDSJEDNICA: Da li imate prijedlog programa o kojemu se može raspravljati?

IVAN MESAROV: Dobro, ne trebate o tome raspravljati.

PREDSJEDNICA: Ne možemo staviti točku dnevnog reda samo tako.

Nakon toga vijećnik Ivan Mesarov napušta sjednicu Općinskoga vijeća. Na sjednici je prisutno šest vijećnika, utvrđeno je da postoji kvorum te je sjednica nastavljena.

Dnevni red je usvojen sa 6 glasova ZA.

Točka 1.

[bookmark: _GoBack]PREDSJEDNICA: Prelazimo na prvu točku, a to je donošenje Polugodišnjeg izvještaja o izvršenju proračuna Općine Novo Virje za 2022. godinu.

ANDREJA VRANIĆ: Za prvih šest mjeseci ostvaren je prihod poslovanja od 3.664.309,11 kuna. Ukupni rashodi poslovanja i rashodi za nabavu nefinancijske imovine su ostvareni u iznosu od 2.396.308,09 kuna. Razlika u iznosu od 1.268.001,02 kuna je višak koji se prenosi u drugo polugodišnje razdoblje. Ako Vas nešto zanima možete slobodno pitati, sve je napisano u obrazloženju.

PREDSJEDNICA: Do sada nismo još imali ovako lijepo napisano obrazloženje. Možete slobodno pitati ako Vas što zanima. Otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

POLUGODIŠNJI IZVJEŠTAJ
o izvršenju proračuna Općine Novo Virje za 2022. godinu






Točka 2.

PREDSJEDNICA: Prelazimo na drugu točku, a to je donošenje donošenje Izmjena i dopuna proračuna Općine Novo Virje za 2022. godinu i projekcije za 2023. i 2024. godinu.

ANDREJA VRANIĆ: Što se tiče izmjena i dopuna proračuna isti se povećava za 2.647.055,00 kuna. Na prihodima je povećanje na porezu na promet nekretnina za 20.000,00 kuna, pomoći su se smanjile 471.745,00 kuna jer se neke stvari neće ostvariti u ovoj godini. Od Ministarstva Prostornog uređenja, graditeljstva i državne imovine smo stavili 100.000,00 kuna za traktor i kranski malčer. Povećanje je i kod prihoda od imovine i to za 3.286.300,00 kuna – naknada za eksploataciju mineralnih sirovina. Sveukupno to iznosi 2.847.055,00 kuna. Što se tiče rashoda dolazi do povećanja naknade za službeni put općinskog načelnika za za 6.000,00 kuna, usklada za božićnice – 7.000,00 kuna, reprezentacija 5.000,00 kuna, nabava programa uredskog poslovanja, trimera i mikrovalne pećnice 25.000,00 kuna, 30.000,00 kuna je za DVD Medvedička, 40.000,00 kuna ide na trošak nabave stroja – traktor i malčer, na asfaltiranju je došlo do povećanja od 2.717.505,00 kuna, za dodatne radove na objektu Čarda – 15.000,00 kuna, za Dječji vrtić Bregunica 29.900,00 kuna, božićni darovi za djecu 7.000,00 kuna. Sveukupno to iznosi 2.847.055,00 kuna.

PREDSJEDNICA: Možete slobodno pitati ako Vas što zanima. Otvaram raspravu.

IVAN BARUŠKIN: Koliko iznosi renta i fiskalno izravnanje?

ANDREJA VRANIĆ: Renta iznosi prosječno oko 600.000,00 kuna mjesečno, a fiskalno izravnjanje 154.000,00 kuna svaki mjesec.

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

IZMJENE I DOPUNE
 proračuna Općine Novo Virje za 2022. godinu i projekcije za 2023. i 2024. godinu

Točka 3.

Prelazimo na treću točku, a to je donošenje Programa o izmjenama Programa građenja komunalne infrastrukture na području Općine Novo Virje za 2022. godinu.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 







Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM
o izmjenama Programa građenja komunalne infrastrukture na području Općine Novo Virje za 2022. godinu

Točka 4.

Prelazimo na četvrtu točku, a to je donošenje Plana o izmjenama Plana javnih potreba u socijalnoj skrbi na području Općine Novo Virje u 2022. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PLAN
o izmjenama Plana javnih potreba u socijalnoj skrbi na području Općine Novo Virje u 2022. godini

Točka 5.

Prelazimo na petu točku, a to je donošenje Programa o izmjeni Programa javnih potreba u protupožarnoj i civilnoj zaštiti na području Općine Novo Virje u 2022. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM
o izmjeni Programa javnih potreba u  protupožarnoj i civilnoj zaštiti na području Općine Novo Virje u 2022. godinI

Točka 6.

Prelazimo na šestu točku, a to je donošenje Programa o izmjeni Programa javnih potreba u osnovnom školstvu na području Općine Novo Virje u 2022. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM
o izmjeni Programa javnih potreba u osnovnom školstvu na području Općine Novo Virje u 2022. godini

Točka 7.

Prelazimo na sedmu točku, a to je donošenje Programa o izmjeni Programa javnih potreba u predškolskom odgoju na području Općine Novo Virje u 2022. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM
o izmjeni Programa javnih potreba u predškolskom odgoju na području Općine Novo Virje u 2022. godini

Točka 8.

PREDSJEDNICA: Prelazimo na osmu točku, a to je donošenje Programa o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2022. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo
PROGRAM
o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2022. godini

Točka 9.

PREDSJEDNICA: Prelazimo na devetu točku, a to je donošenje Programa o izmjeni Programa javnih potreba u sportu na području Općine Novo Virje u 2022. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo
PROGRAM
o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2022. godini

Točka 10.

PREDSJEDNICA: Prelazimo na desetu točku, a to je donošenje Programa o izmjeni Programa mjera rješavanja stambenog pitanja mladih obitelji i mladih osoba na području Općine Novo Virje u 2022. godini.

OPĆINSKI NAČELNIK: Vezano za program, do sada smo jednoj mladoj obitelji dodijelili financijska sredstva po ovom programu i to za kupnju kuće. Ispunili su sve kriterije. Izmjena Programa išla bi u smjeru ublažavanja kriterija u programu.
Potpora bi se odobravala uz opće uvjete propisane ovim programom, ako je objekt na području Općine Novo Virje te uz uvjet da za objekt postoji najmanje jedan od sljedećih dokumenata: građevinska dozvola, uporabna dozvola, rješenje o izvedenom stanju, dokaz da je objekt građen prije 1968. godine.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM
o izmjeni Programa mjera rješavanja stambenog pitanja mladih obitelji i mladih osoba na području Općine Novo Virje u 2022. godini

Točka 11.

PREDSJEDNICA: Prelazimo na jedanaestu točku, a to je donošenje Odluke o dopunama Odluke o komunalnom redu na području Općine Novo Virje.

OPĆINSKI NAČELNIK: Vezano za ovu Odluku, to je po nalogu revizije i potrebno je dopuniti ovu odluku na način da je na svim javnim površinama potrebno osigurati mogućnost korištenja površina i uređaja javne namjene na način koji omogućava kretanje osoba s posebnim potrebama. 

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o dopunama Odluke o komunalnom redu na području Općine Novo Virje
Točka 12.

PREDSJEDNICA: Prelazimo na dvanaestu točku, a to je donošenje Odluke o usvajanju Izvješća o provedbi Plana upravljanja imovinom u vlasništvu Općine Novo Virje za 2021. godinu.

OPĆINSKI NAČELNIK: Izvješće se donosi temeljem Zakona o upravljanju državnom imovinom. Općinsko vijeće je već prije donijelo Strategiju upravljanja imovinom i Godišnji plan upravljanja imovinom, a sada je potrebno usvojiti Izvješće o provedbi Plana upravljanja imovinom za 2021. godinu. Izvješće nam radi tvrtka Mobes kvaliteta.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o usvajanju Izvješća o provedbi Plana upravljanja imovinom u vlasništvu Općine Novo Virje za 2021. godinu

Točka 13.

PREDSJEDNICA: Prelazimo na trinaestu točku, a to je donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2022. godinu za razdoblje od 1. siječnja 2022. godine do 30. lipnja 2022. godine.

Općinski načelnik kratko obrazlaže Polugodišnje izvješće o radu.

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ZAKLJUČAK
o usvajanju Polugodišnjeg izviješća o radu općinskog načelnika Općine Novo Virje za 2022. godinu za razdoblje od 1. siječnja 2022. godine do 30. lipnja 2022. godine

Točka 14.

PREDSJEDNICA: Prelazimo na četrnaestu točku, a to je donošenje Odluke o dodjeli božićnice umirovljenicima i osobama u stanju socijalno-materijalne potrebe s prebivalištem na području Općine Novo Virje.

OPĆINSKI NAČELNIK: Umirovljenicima s prebivalištem na području Općine Novo Virje čija mirovina zajedno sa svim dodacima ne prelazi svotu 1.500,00 kuna mjesečno i osobama u stanju socijalno-materijalne potrebe starijim od 65 godina s prebivalištem na području Općine Novo Virje bez ikakvih mirovinskih primanja isplatit će se božićnica jednokratno u iznosu od 200,00 kuna.

POTPREDSJEDNICA: Otvaram raspravu.

IVAN BARUŠKIN: Koliko je prošle godine bilo korisnika?

ANDREJA VRANIĆ: Oko 15.000,00 kuna je isplaćeno.

IVAN BARUŠKIN: Sada su mirovine povećane, vjerojatno će biti manje prijava.

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o dodjeli božićnice umirovljenicima i osobama u stanju socijalno-materijalne potrebe s prebivalištem na području Općine Novo Virje

Točka 15.

PREDSJEDNICA: Prelazimo na petnaestu točku, a to je donošenje Odluke o dodjeli kapitalne pomoći Športskom ribolovnom klubu ''Drava'' Novo Virje.

OPĆINSKI NAČELNIK: ŠRK Drava napravio je fasadu na objektu Čarda, ulaz, promijenili smo vrata, jedino su promakla vrata na ulazu u kuhinju. Još bi trebala i odvodnja oborinskih voda pa je bila dodatna zamolba ribičkog društva da se taj objekt privede kraju.

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o dodjeli kapitalne pomoći Športskom ribolovnom klubu ''Drava'' Novo Virje

Točka 16.

PREDSJEDNICA: Prelazimo na šesnaestu točku, a to je donošenje Odluke o dodjeli kapitalne pomoći Dobrovoljnom vatrogasnom društvu Medvedička Novo Virje.

OPĆINSKI NAČELNIK: DVD Medvedička bude radio fasadu na objektu vatrogasnog doma. Kad je došao izvođač radova rekao je da su na zadnjoj strani dotrajali prozori, da kiša ide unutra. Šteta bi bila ne promijeniti i prozore. Zvali smo i predsjednika DVD – a Medvedička te je zatražena ponuda Fugaplasta. To su dosatni radovi, kao i na Čardi. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o dodjeli kapitalne pomoći DVD – u Medvedička Novo Virje



Točka 17.

PREDSJEDNICA: Prelazimo na sedamnaestu točku, a to je donošenje Zaključka o prihvaćanju Izvješća o stanju sigurnosti na području Granične policije Koprivnica za kolovoz i rujan 2022. godine. Otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo
ZAKLJUČAK
o prihvaćanju Izvješća o stanju sigurnosti na području Granične policije Koprivnica za kolovoz i rujan 2022. godine
Točka 18.

OPĆINSKI NAČELNIK: Petra Kovač državna je prvakinja u šahu u 2021. godini i ima pravo ići na svjetsko prvenstvo u šahu u Tursku od 5. studenoga do 15. studenoga 2022. godine. Petrine troškove snosi Hrvatski šahovski savez, dok njezima pratnja, majka Brankica Kovač treba troškove snositi sama. Troškovi su oko 800 eura smještaj i hrana i 500 eura avionska karta.
Prošli puta odobreno joj je za tu namjenu 3.000,00 kuna.

IVAN BARUŠKIN: Radi se o tome da je naš savez nesposoban osigurati karte na vrijeme, tada bi karta za avion iznosila manje.

NENAD LUKIĆ: Predlažem da joj se odobri 8.000,00 kuna za tu namjenu.

IVAN BARUŠKIN: Netko mora ići sa njom budući je maloljetna. Ako nebi išla pratnja ne može ići niti ona. Novo Virje nema svaki dan državnu prvakinju.

OPĆINSKI NAČELNIK: Predlažem da se odobri 5.000,00 kuna za tu namjenu.
Nakon kratke rasprave Općinsko vijeće donijelo je odluku da se Brankici Kovač koja će biti pratnja Petri Kovač na svjetsko prvenstvo u šahu u Tursku odobri iznos od 5.000,00 kuna.

DARKO BEZJAK: Zahvaljujem se Općini Novo Virje na pomoći za Tamburijadu.
Vezano za kesten na Pavljancima, budemo ga oborili, vatrogasci bi to učinili i predlažem da se drva dadu nekome kome treba, možda Petek Ivanu, on je invalid.
Isto tako ispred doma u Crncu da se stavi asfalt, između asfalta i betonske ploče.
Isto tako da se stave na ulaze u Novo Virje lijepe ploče, dobrodošli u Novo Virje, možda sa grbom ili slično.

OPĆINSKI NAČELNIK: Što se tiče rekreacijskog centra, napravljeno je idejno rješenje.

Nakon kratke rasprave o idejnom rješenju vijećnici su se složili sa sadržajem tog rješenja, te da se ide dalje u postupak.

Vezano za traktor, otvaranje ponuda je 28. listopada 2022. godine.

DARIO CIGANOVIĆ: Koja je jačina traktora?

OPĆINSKI NAČELNIK: Između 90 i 110 konja.
DARKO BEZJAK: To je malčer na ruci?

OPĆINSKI NAČELNIK: Ne, nego sa bočnim posmakom. Sve skupa malčer i trator koštalo bi oko 400.000,00 kuna.
Što se tiče prostornog plana, bio je na javnoj raspravi, ide dalje, uskoro će biti završen i donešen na sjednici Općinskoga vijeća.

DARKO BEZJAK: Sjeverna strana vatrogasnog doma u Drenovici nema žbuku, nebi bilo loše da se zalijepi stiropor.

OPĆINSKI NAČELNIK: Na idućem vijeću bude proračun, pa bi trebalo razmisliti o tome.

Predsjednica Općinskog vijeća Općine Novo Virje, Katarina Kozarić-Šabarić završava sjednicu u 19,25 sati.

Dovršeno.
ZAPISNIČAR
Andreja Vranić
PREDSJEDNICA

Katarina Kozarić-Šabarić




